Stovivannet

Stovivannet ligger 109 moh på Tanumplatået i vestre Bærum, Akershus fylke. Vannet har et beskjedent nedbørfelt i syd og den bratte Ringiåsen i vest. Utløpet er i nordøst, via Stovibekken til Isielva.

Det er bygget vannledning fra vannet til industriområde ved Sandvika, og det har vært drevet isskjæring her fram til 1950-tallet.

Vannet har god bestand av abbor, mort og gjedde, det skal også være ål her, selv om vandrebekken ble ødelagt på syttitallet. Ålefangst var tidligere en viktig økonomisk geskjeft i Stovivannet. Det er også tatt suter i vannet.

Vannet og platået er vurdert som nasjonalt verneverdig kulturlandskap, og området er foreslått vernet etter naturvernloven av Tanum Vel og Naturvernforbundet

 Referanser 
Biofokus: Sistesjanse-rapport 2003-3 Dokumenterte verneverdier per 2003

Skiforeningen, markadatabasen om Stovivannet
Brev til Miljøverndepartementet 2008

 Eksterne lenker 
 Dybdekart NVE og NIVA

Kategori:Innsjøer i Bærum
Kategori:Vestmarka (Oslomarka)